**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

**Nr. \_\_\_\_\_\_\_ /\_\_\_\_\_\_\_\_\_\_**

**REFERAT DE APROBARE**

**la proiectul de hotărâre privind aprobarea rezultatului final al concursului de proiecte de management organizat pentru ocuparea postului de manager al Muzeului “Arta Lemnului” Câmpulung Moldovenesc și a măsurilor organizatorice ulterioare acestuia**

În conformitate cu prevederile Ordonanței de Urgență nr.189/2008 privind managementul instituțiilor publice de cultură, cu modificările și completările ulterioare și ale Hotărârii Consiliului Local nr. 80 din 27 august 2020 privind aprobarea organizării concursului de proiecte de management la Muzeul “Arta Lemnului” – Câmpulung Moldovenesc, *s-a desfășurat concursul de proiecte de management organizat în vederea ocupării postului vacant de manager al Muzeului “Arta Lemnului” Câmpulung Moldovenesc în perioada 05.01.2021 – 08.02.2021.*

Conform termenului de depunere a dosarelor cuprins în anuntul public, a fost depus un singur dosar de concurs, de către domnul Stamatin Bogdan, caruia i s-a atribuit codul de identificare – M.A.L. 2121.

Dosarul depus de candidat a îndeplinit condiţiile generale şi specifice de participare la concurs, fiind declarat *admis* de către sacretariatul comisie de concurs, prin Procesul-Verbal de selecție a dosarelor nr. 2264/27.01.2021.

După finalizarea celor două etape ale concursului (analiza proiectului de management și susținerea acestuia în cadrul unui interviu), membri Comisiei de concurs numiți prin Dispozitia Primarului nr. 288/25.09.2020, au stabilit rezultatul final, consemnat în Raportul final al concursului, înregistrat la nr. 3232/08.02.2021.

Drept urmare, domnul Stamatin Bogdan fost declarat *Admis,* obținând un punctaj final de 9,83.

Prin Raportul comisiei de concurs nr. 3231/08.02.2021, se propune numirea domnului Stamatin Bogdan în funcția de manager al Muzeului “Arta Lemnului”, ca urmare a câștigării concursului de proiecte de management.

Conform prevederilor art. 20 alin.(5) din Ordonanța de Urgență nr.189/2008 privind managementul instituțiilor publice de cultură, cu modificările și completările ulterioare, *rezultatul final al concursului, proiectul de management câştigător şi durata pentru care se va încheia contractul de management se aprobă prin ordin sau, după caz, dispoziţie a autorităţii*

(în cazul de față – hotărâre a Consiliului Local).

De asemenea, *în termen de 30 de zile lucrătoare de la data aducerii la cunoştinţa publică a rezultatului final al concursului, câştigătorul acestuia şi ordonatorul principal de credite*(Primarul municipiului)*, au obligaţia de a negocia, pe baza proiectului de management, clauzele contractului de management,* potrivit art. 22 alin.(1) dinOrdonanța de Urgență nr.189/2008, menționată anterior.

Cu explicațiile de mai sus, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea **rezultatului final al concursului de proiecte de management organizat pentru ocuparea postului de manager al Muzeului “Arta Lemnului” Câmpulung Moldovenesc și a măsurilor organizatorice ulterioare acestuia.**

**PRIMAR,**

**Negură Mihăiță**

**PRIMAR,**

**Negură Mihăiță**